નવસારી નગરપાલિકાએ ‘લેકફ્રંટ’ બનાવવા માટે સરકારની ‘આગવી ઓળખ’ પ્રોજેકટની ગ્રાંટનો ઉપયોગ કર્યો છે. અંદાજે પોણા બે કરોડ રૂપિયાથી વધુની ગ્રાંટમાંથી ‘લેકફ્રંટ’ બની રહ્યો છે. અગાઉ દુધિયા તળાવ ફરતે માંડ અઢી મીટરની જગ્યાનો ઉપયોગ થતો હતો, તેની જગ્યાએ કિનારના પુરા 4 મીટર યા તેથી વધુ (કેટલીક જગ્યાએ 8થી 10 મીટર) જગ્યાનો મહત્તમ ઉપયોગ કરી લેવામાં આવ્યો છે. તળાવના 40 ટકાથી વધુ ઘેરાવની ફરતે લેકફ્રંટને ડેવલપ કરવામાં આવ્યું છે.